(מוסיקה)
לפעמים כשאני בטיסה ארוכה,
אני מתבונן בכל אותם הרים ומדברים
ומנסה לתפוש כמה נרחב כדור הארץ שלנו.
ואז אני נזכר שישנו עצם שאנו רואים בכל יום
שיכול למעשה להכיל מיליון כדורי ארץ בתוכו.
השמש נראית גדולה במידה בלתי אפשרית,
אך בהתחשב בתמונה הגדולה, מדובר בדקירת סיכה,
אחת מתוך כ-400 מיליארד כוכבים בגלקסיית שביל החלב,
שאתם יכולים לראות בלילה בהיר בתור ערפל לבן וחיוור, שנפרש על פני השמיים.
וזה הולך ומחמיר.
ישנן אולי 100 מיליאד גלקסיות שניתן לגלות באמצעות הטלסקופים שלנו,
כך שאם כל כוכב היה בגודל של גרגר חול,
רק לגלקסיית שביל החלב היו מספיק כוכבים בכדי למלא בחול
חוף בגודל 9 מטר על 9 מטר ובעומק של מטר.
ולכל כדור הארץ אין מספיק חופים
בכדי לייצג את הכוכבים ביקום כולו.
חוף כזה יפרס על פני מאות מיליוני קילומטר.
סטיבן הוקינג הקדוש! זה הרבה כוכבים.
אך הוא ופיסיקאים אחרים מאמינים כעת
במציאות גדולה מעבר לכל דמיון.
כוונתי, קודם כל, 100 מיליארד הגלקסיות שבטווח הטלסקופים שלנו
הן כנראה חלק זעיר מסך כל הגלקסיות.
החלל עצמו מתרחב
בקצב מואץ. מרבית הגלקסיות
מתרחקות מאיתנו במהירות כה גבוהה
שהאור מהן עשוי שלא להגיע אלינו לעולם.
ובכל זאת, המציאות הפיסית שלנו כאן בכדור הארץ
קשורה באופן אינטימי לגלקסיות הרחוקות והבלתי נראות.
אנו יכולים לחשוב עליהן כעל חלק מהיקום שלנו.
הן מהוות מבנה עצום ויחיד,
המציית לאותם חוקים פיזיקליים כשלנו וכולן מורכבות מאותם אטומים, אלקטרונים,
פרוטונים, קווארקים, נייטרינים שמרכיבים אתכם ואותי.
אולם, תאוריות חדשות בפיזיקה,
בהן אחת הקרויה תיאורית המיתרים,
מספרות לנו כי יתכן מספר עצום של יקומים מסוג אחר,
העשויים מסוגים שונים של חלקיקים,
בעלי תכונות שונות, המצייתים לחוקים שונים.
רוב היקומים הללו לעולם לא יוכלו לאפשר חיים,
ועשויים לעבור למצבי קיום ואי קיום בננו-שנייה,
ובכל זאת, יחדיו
הם חלק מרב-יקום עצום של יקומים אפשריים.
עם עד ל-11 ממדים, הכוללים פלאים החורגים מכל העולה על דמיונינו.
והגירסה המובילה בתאוריית המיתרים
צופה רב-יקום הכולל 10 בחזקת 500 יקומים.
זהו אחד ואחריו 500 אפסים,
מספר כה עצום כך שאם לכל אטום ביקום הנצפה
היה יקום משלו
ולכל האטומים בכל היקומים הללו
היו יקומים משלהם,
והייתם חוזרים על כך פעמיים נוספות,
עדיין היה מדובר בחלק זעיר מן השלם --
שהוא, אחד טריליון טריליון טריליון טריליון טריליון טריליון טריליון טריליון טריליון טריליון טריליון טריליון טריליון טריליון.
אך אפילו המספר הזה זעום בהשוואה
למספר אחר: אינסוף.
חלק מן הפיזיקאים חושבים כי רצף המרחב-זמן
הוא למעשה אינסופי, ושהוא כולל מספר אינסופי
של מה שמכונה יקומי כיס בעלי תכונות שונות.
איך המוח שלכם מחזיק?
אך תיאורית הקוונטים מוסיפה נופך חדש לגמרי
כוונתי, התאוריה הוכחה כנכונה מעבר לכל ספק,
אך הנסיון לפרש אותה מתסכל.
וחלק מן הפיזיקאים חושבים שניתן לפתור את התסכול
אם תדמיינו שמספר עצום של יקומים מקבילים
נולדים בכל רגע,
ורבים מן היקומים הללו יהיו למעשה מאוד דומים לעולם בו אנו נמצאים,
יכללו העתקים מרובים שלכם.
ביקום אחד כזה, אתם תסיימו תואר בהצטיינות ותתחתנו עם אדם חלומותיכם.
וביקום אחר, לא כל כך.
ישנם עוד מדענים שיאמרו, שטויות.
התשובה היחידה לשאלה כמה יקומים קיימים היא אחת,
רק יקום אחד.
ומספר פילוסופים ומיסטיקנים
עשויים לטעון שאפילו היקום שלנו הוא אשליה.
אז, כפי שאתם יכולים לראות,
אין כעת הסכמה על שאלה זו,
אפילו לא קרוב לכך.
כל שאנו יודעים הוא שהתשובה נמצאת איפשהו בין אפס לאינסוף.
טוב, אני מנחש שאנו יודעים עוד דבר אחד:
זוהי תקופה דיי מגניבה ללמוד פיזיקה.
יכול להיות שאנו חווים
את שינוי הפרדיגמה של הידע, הגדול ביותר בתולדות האנושות.